असीम रियाज बोले- मुझे पता था कुछ गलत होने वाला है..आभास हो गया था
Asim Riaz's Shocking Revelation About Siddharth Shukla's Death सिद्धार्थ शुक्ला को गुजरे डेढ़ साल हो गए हैं लेकिन उनके फैंस आज भी उन्हें याद करते हैं। अब हाल ही में बिग बॉस में उनके साथी कंटेस्टेंट रहे असीम रियाज ने सिद्धार्थ को लेकर कुछ चौंकाने वाले खुलासे किए हैं।
सिद्धार्थ शुक्ला को गुजरे डेढ़ साल हो गए हैं लेकिन उनके फैंस आज भी उन्हें याद करते हैं। अब हाल ही में बिग बॉस में उनके साथी कंटेस्टेंट रहे असीम रियाज ने सिद्धार्थ को लेकर कुछ चौंकाने वाले खुलासे किए हैं।
असीम का कहना है कि उन्हें पहले ही आभास हो गया था कि सिद्धार्थ के साथ कुछ गलत होने वाला है। असीम के मुताबिक, निधन के चंद समय पहले सिद्धार्थ उनके सपने में आए थे। जब सिद्धार्थ का निधन हुआ तो असीम उन चुनिंदा लोगों में से थे जो सबसे पहले उनके परिवार वालों से मिलने पहुंचे थे।
कसम खाकर कहता हूं, सिद्धार्थ मेरे सपने में आया था
असीम ने एक इंटरव्यू में सिद्धार्थ के बारे में बात की। उन्होंने कहा, 'मैं कसम खाकर कहता हूं कि वो मेरे सपने में आया था। मुझे पता था कि कुछ गलत होने वाला है। मेरे कजिन रुहान का मेरे पास फोन आया। उसने मुझसे कहा है कि भाई न्यूज ऑन करो। हालांकि उसने मुझे सच्चाई नहीं बताई क्योंकि उसे पता था कि मैं कितना इमोशनल और संवेदनशील इंसान हूं।'
सिद्धार्थ के निधन के पहले परेशान थे असीम
सिद्धार्थ के निधन के वक्त असीम रियाज का सोशल मीडिया पोस्ट वायरल हुआ था। उस पोस्ट में उन्होंने लिखा कि सिद्धार्थ के निधन के कुछ वक्त पहले तक उन्हें कुछ भी अच्छा नहीं लग रहा था। उन्होंने लिखा, 'आज पता नहीं क्यों बहुत लो फील कर रहा हूं। वर्कआउट कर रहा लेकिन हो नहीं पा रहा। ऐसा लग रहा है वो लोग मुझे मार देंगे। हर कोई पैसे और शोहरत के नशे में डूबा हुआ है।'
असीम का एक और पोस्ट वायरल हुआ था जिसमें उन्होंने सिद्धार्थ को श्रद्धांजलि देते हुए लिखा था, 'मैंने बिग बॉस जर्नी के बारे में एक सपना देखा था। क्लिप देखने के बाद सिद्धार्थ मेरे पास आया और मुझे गले लगा लिया।'
बिग बॉस में उतार-चढ़ाव से भरा रहा सिद्धार्थ और असीम का रिश्ता
आसिम रियाज बिग बॉस 13 में रनर-अप रहे थे। शो की शुरुआत में आसिम और सिद्धार्थ शुक्ला की दोस्ती गहरी थी, हालांकि बाद में दोनों के बीच खूब झगडे़ हुए थे।
असीम ने अपने और सिद्धार्थ के रिश्ते के बारे में बात करते हुए कहा, 'मैंने उस घर में सिद्धार्थ के साथ 140 दिन बिताए थे। मेरा उससे काफी जुड़ाव हो गया था। मेरा बाहर भी कोई दोस्त नहीं था, ऐसा कनेक्शन मेरा कभी किसी के साथ नहीं हुआ था। हमारा लड़ना भी चार दिन के लिए था और हंसना भी चार दिनों के लिए था।'
2 सितंबर 2021 को दुनिया छोड़ गए थे सिद्धार्थ
सिद्धार्थ शुक्ला का 2 सितंबर 2021 को हार्ट अटैक से निधन हो गया था। हार्ट अटैक के बाद उन्हें मुंबई के कूपर अस्पताल ले जाया गया, जहां डॉक्टर्स ने उन्हें मृत घोषित कर दिया गया था। सिद्धार्थ का जन्म 12 दिसंबर 1980 को मुंबई में हुआ था।
सिद्धार्थ को जब हॉर्ट अटैक आया तो उस समय वो जिम से लौट रहे थे। सिद्धार्थ टीवी की दुनिया के जाने-माने एक्टर थे। उन्होंने बिग बॉस सीजन 13 का खिताब अपने नाम किया था। इसके अलावा उन्होंने बालिका बधू सहित कई टीवी सीरियल्स में काम किया।
इससे जुड़ी ये खबरें भी पढ़ें
सलमान खान ने सिद्धार्थ शुक्ला को दिया था मंत्र:गुस्से में पागल होते सिद्धार्थ को देख सलमान खान ने कहा था- सिड तुरंत लेट जाओ, जब भी गुस्सा आए लेट कर बोला करो
सिद्धार्थ शुक्ला ने 2005 से टीवी इंडस्ट्री में काम करना शुरू कर दिया था, लेकिन पहली बार उनकी निजी जिंदगी से जुड़ी ढेर सारी बातें 2019-20 में सामने आईं। सिद्धार्थ शुक्ला बिग बॉस 13 के पहले दिन 29 सितंबर 2019 को घर में दाखिल हुए थे और 146 दिन बाद 16 फरवरी 2020 को विनर बनकर निकले थे।
इन 146 दिनों में सिद्धार्थ शुक्ला की हर बात कैमरे पर रिकॉर्ड होती और रात को एक से दो घंटे के बिग बॉस के शो में दिखाई जाती। हम उसी दरम्यान सामने आईं 10 बातें यहां फोटो के साथ बता रहे हैं...पूरी खबर पढ़ें